 Ọnụ Ọgụgụ 4  Jehova wee gwa Mozis na Erọn, sị:A ga-agụ ụmụ ndị ikom Kohat ọnụ netiti ụmụ Livaị, nezinụlọ nezinụlọ, dị ka ụlọ ndị nna ha si dị,malite ná ndị gbara afọ iri atọ ruo ná ndị gbara afọ iri ise, ndị niile na-esonye nìgwè na-eje ozi, ịrụ ọrụ nụlọikwuu nzute.Nke a bụ ozi ụmụ Kohat ga na-eje nụlọikwuu nzute. Ọ bụ ihe kasị nsọ:Erọn na ụmụ ya ga-abata mgbe ụmụ Izrel na-akwali, ha ga-atọtu ákwà mgbochi ahụ ma were ya sachie igbe ihe àmà.Ha ga-ewere ihe mkpuchi e ji akpụkpọ anụ sil mee kpuchie ya, werekwa ibé ákwà na-acha anụnụ anụnụ sachie ya ma tinye okporo osisi ya.Ha ga-ewerekwa ákwà na-acha anụnụ anụnụ sachie tebụl achịcha a na-eche nihu Chineke, ha ga-edokwasịkwa efere na iko na ọkwá, na ihe e ji awụsa àjà ihe ọṅụṅụ, nelu ya; achịcha ahụ a na-edebe mgbe niile ga na-adị nelu ya.Ha ga-ewere ákwà na-acha uhie uhie sachie ha, ha ga-ewerekwa ihe mkpuchi e ji akpụkpọ anụ sil mee kpuchie ya ma tinye okporo osisi ya.Ha ga-ewerekwa ákwà na-acha anụnụ anụnụ sachie ihe ndọba oriọna ahụ na oriọna ya na ihe ịsọnyụ ọkụ ya na ihe ịgụ ọkụ ya na ite mmanụ ya niile ndị ha ji agbanye mmanụ noriọna ahụ mgbe niile.Ha ga-etinye ya na arịa ya niile nihe mkpuchi e ji akpụkpọ anụ sil mee ma dọkwasị ya nelu osisi e ji ebu ya.Ha ga-ewere ákwà na-acha anụnụ anụnụ sachie ebe ịchụàjà ahụ e ji ọlaedo mee, werekwa ihe mkpuchi e ji akpụkpọ anụ sil mee kpuchie ya ma tinye okporo osisi ya.Ha ga-achịrịkwa arịa niile ha ji eje ozi mgbe niile nebe nsọ ahụ, ha ga-achịba ha nime ákwà na-acha anụnụ anụnụ ma were ihe mkpuchi e ji akpụkpọ anụ sil mee sachie ha, dọkwasịkwa ha nelu osisi e ji ebu ya.Ha ga-ekpopụ ntụ nke ya na abụba gwakọtara nke dị nebe ịchụàjà ahụ ma were ákwà e ji ajị anụ e sijiri odo odo mee sachie ya.Nelu ya ka ha ga-edokwasị arịa ya niile ha na-eji eje ozi metụtara ya mgbe niile, tinyere ihe ịgụ ọkụ ya, ndụdụ ya, shọvel ya na ọkwá ya, arịa niile nke ebe ịchụàjà ahụ; ha ga-ewerekwa ihe mkpuchi e ji akpụkpọ anụ sil mee sachie ya ma tinye okporo osisi ya.Erọn na ụmụ ya ndị ikom ga-asachicha ebe nsọ ahụ na arịa niile nke ebe nsọ ahụ mgbe ụmụ Izrel na-akwali, e mesịa, ụmụ ndị ikom Kohat ga-abata iburu ha, ma ha agaghị emetụ ebe nsọ ahụ aka ka ha ghara ịnwụ. Ihe ndị a bụ ibu ụmụ Kohat ga na-ebu nụlọikwuu nzute.Elieza nwa Erọn onye nchụàjà ga na-elekọta mmanụ ọkụ na ihe nsure ọkụ na-esi ísì ụtọ na àjà ọka a na-enye mgbe niile na mmanụ e ji ete mmadụ mmanụ, ọ ga na-elekọtakwa ụlọikwuu ahụ dum na ihe niile dị nime ya, ya bụ, ebe nsọ ahụ na arịa ya niile.Jehova wee gwa Mozis na Erọn okwu ọzọ, sị:Unu ekwela ka e bipụ ezinụlọ dị iche iche nke ụmụ Kohat netiti ndị Livaị.Kama na-emerenụ ha ihe a ka ha wee dịrị ndụ ghara ịnwụ nihi ịbịarute nso nebe ihe ndị kasị nsọ dị. Erọn na ụmụ ya ndị ikom ga-abata, ha ga-ekenye onye ọ bụla nime ha ozi ọ ga na-eje na ihe ọ ga na-ebu.Ha agaghị abata ịhụ ihe dị nsọ, ọbụnadị ịhụpere ya ahụpere, ọ bụrụ na ha hụ ya, ha ga-anwụ.Jehova wee gwa Mozis, sị:A ga-agụ ụmụ ndị ikom Geshọn ọnụ, ee, ha onwe ha, dị ka ụlọ nna ha si dị, nezinụlọ nezinụlọ.Ị ga-edeba aha ha nakwụkwọ malite ná ndị gbara afọ iri atọ ruo ná ndị gbara afọ iri ise, ndị niile ga-esonye nìgwè na-eje ozi iji na-eje ozi nụlọikwuu nzute.Nke a bụ ọrụ dịịrị ezinụlọ dị iche iche nke ụmụ Geshọn nihe metụtara ije ozi na ibu ihe.Ha ga na-ebu ákwà ụlọikwuu nke ụlọikwuu ahụ na ụlọikwuu nzute, ihe mkpuchi ya na ihe mkpuchi ahụ e ji akpụkpọ anụ sil mee, nke e ji kpuchie ya, na ákwà ngebichi ọnụ ụzọ ụlọikwuu nzute,na ákwà ngechi ogige ya na ákwà ngebichi ọnụ ụzọ ogige ahụ nke gbara ụlọikwuu ahụ na ebe ịchụàjà ya gburugburu, na ụdọ ụlọikwuu ha na arịa niile e ji eje ozi metụtara ha, na ihe niile e ji arụ ọrụ mgbe niile. Otú a ka ha ga-esi na-eje ozi.Ụmụ Geshọn ga na-eje ozi ha niile nihe metụtara ihe niile ha na-ebu na ozi niile ha na-eje, dị ka Erọn na ụmụ ya ndị ikom ga na-enye ha niwu, unu ga-ekenye ha ihe niile ha ga na-ebu ka ọ bụrụ ọrụ dịịrị ha.Ọ bụ ya bụ ozi ezinụlọ dị iche iche nke ụmụ Geshọn ga na-eje nụlọikwuu nzute, ọ bụ Ịtama nwa Erọn bụ onye nchụàjà ga na-elekọta ọrụ dịịrị ha.Ma ị ga-edeba aha ụmụ ndị ikom Meraraị nakwụkwọ, nezinụlọ nezinụlọ, dị ka ụlọ ndị nna ha si dị.Ị ga-edeba aha ha nakwụkwọ malite ná ndị gbara afọ iri atọ ruo ná ndị gbara afọ iri ise, ndị niile ga-esonye nìgwè na-eje ozi iji na-eje ozi nụlọikwuu nzute.Nke a bụ ọrụ dịịrị ha, ya bụ, ihe ha ga na-ebu, dị ka ozi niile ha ga na-eje nụlọikwuu nzute si dị: awara osisi nke ụlọikwuu ahụ na osisi ntụhie ya na ogidi ya na ntọala ya ndị nwere oghere,na ogidi niile nke ogige ya gbaa gburugburu na ntọala ha ndị nwere oghere na mkpọ ụlọikwuu ha na ụdọ ụlọikwuu ha na ngwongwo ha niile na ozi niile metụtara ha. Naha naha ka unu ga-ekenye ha ngwongwo ha ga na-ebu, ka ọ bụrụ ihe ha ga na-ebu.Ọ bụ ya bụ ozi ezinụlọ dị iche iche nke ụmụ Meraraị ga na-eje, dị ka ozi niile ha ga na-eje nụlọikwuu nzute si dị, nke Ịtama nwa Erọn onye nchụàjà ga na-elekọta.Mozis na Erọn na ndị isi nzukọ ahụ wee deba aha ụmụ Kohat nakwụkwọ, nezinụlọ nezịnụlọ, dị ka ụlọ ndị nna ha si dị,malite ná ndị gbara afọ iri atọ ruo ná ndị gbara afọ iri ise, ndị niile sonyere nìgwè na-eje ozi nụlọikwuu nzute.Ndị e debara aha ha nakwụkwọ nime ha, nezinụlọ nezinụlọ, wee dịrị puku mmadụ abụọ, narị asaa na iri ise.Ọ bụ ndị a bụ ndị e debara aha ha nakwụkwọ nezinụlọ dị iche iche nke ụmụ Kohat, ya bụ, ndị niile na-eje ozi nụlọikwuu nzute, ndị Mozis na Erọn debara aha ha nakwụkwọ dị ka Jehova nyere niwu site nọnụ Mozis.Ma ndị e debara aha ha nakwụkwọ netiti ụmụ Geshọn, nezinụlọ nezinụlọ, dị ka ụlọ ndị nna ha si dị,malite ná ndị gbara afọ iri atọ ruo ná ndị gbara afọ iri ise, ndị niile sonyere nìgwè na-eje ozi ije ozi nụlọikwuu nzute,ndị niile e debara aha ha nakwụkwọ nime ha, nezinụlọ nezinụlọ, dị ka ụlọ ndị nna ha si dị, wee dịrị puku abụọ, narị isii na iri atọ.Ọ bụ ndị a bụ ndị e debara aha ha nakwụkwọ nezinụlọ dị iche iche nke ụmụ Geshọn, ya bụ, ndị niile na-eje ozi nụlọikwuu nzute, ndị Mozis na Erọn debara aha ha nakwụkwọ dị ka Jehova nyere niwu.Ma ndị e debara aha ha nakwụkwọ nezinụlọ dị iche iche nke ụmụ Meraraị, nezinụlọ nezinụlọ, dị ka ụlọ ndị nna ha si dị,malite ná ndị gbara afọ iri atọ ruo ná ndị gbara afọ iri ise, ndị niile na-esonye nìgwè na-eje ozi ije ozi nụlọikwuu nzute,ndị e debara aha ha nakwụkwọ nime ha, nezinụlọ nezinụlọ, wee dịrị puku mmadụ atọ na narị abụọ.Ọ bụ ndị a bụ ndị e debara aha ha nakwụkwọ nezinụlọ dị iche iche nke ụmụ Meraraị, ndị Mozis na Erọn debara aha ha nakwụkwọ dị ka Jehova nyere niwu site nọnụ Mozis.Ndị niile e debara aha ha nakwụkwọ, bụ ndị Mozis na Erọn na ndị isi Izrel debara aha ha nakwụkwọ dị ka ndị Livaị, nezinụlọ nezinụlọ, dị ka ụlọ ndị nna ha si dị,malite ná ndị gbara afọ iri atọ ruo ná ndị gbara afọ iri ise, ndị niile na-abịa ịrụ ọrụ siri ike na ọrụ ibu ihe nụlọikwuu nzute,ndị e debara aha ha nakwụkwọ nime ha dị puku mmadụ asatọ, narị ise na iri asatọ.E debara aha ha nakwụkwọ site naka Mozis dị ka Jehova nyere niwu, onye nke ọ bụla dị ka ozi ọ na-eje na ibu ọ na-ebu si dị; e debara aha ha nakwụkwọ dị nnọọ ka Jehova nyere Mozis niwu. 